1. Il-Partit Nazzjonalista m'huwiex wie ħ ed nieqes ruħ fil-politika. Jaf liema huma l-prinċipji tiegħu u m'għandux biża' li japplikahom fil-ħajja tiegħu. Għandu miktuba b'ittri ċari li jħaddan il-prinċipji demokratiċi nsara u ilu jagħmel dan mingħajr biża'. Drabi niġu kkritikati li tlifna din l-viżjoni. Uħud iressqu ideat bażati fuq il-ħsieb li tlifna r-rotta jew qed niżbaljaw fil-prijoritajiet, però l-eventi tal-ħajja juru li dan m'huwiex minnu. M'huwiex minnu li tlifna r-ruħ soċjali tagħna jew li ma għadniex naraw il-ġustizzja soċjali bħala l-ġebla tax-xewka ta' ħidmitna. 2. Ngħid dan għax tul dawn is-sentejn ġejna mqegħda diversi drabi fid-dubju fuq dak li konna u għadna qegħdin inwettqu sabiex il-pajjiż joħroġ mid-diffikultajiet finanzjarji u ekonomiċi li ġew fuqna minħabba l-kriżi tal- . Għalkemm mhux kulħadd apprezza, ma morniex lura mill-prinċipju tagħna li l-ekonomija qegħda hemm għas-servizz tal-bniedem u mhux il-kontra. Għażilna wkoll li min jaħdem ma nħarsux li nagħtuh rimedju temporanju fejn l-Istat jagħti iktar benefiċċji li, għalkemm jistgħu jkunu ta' għajnuna, però m'humiex is-soluzzjoni fit-tul iżda li naraw kif nipproteġulu l-impjieg tiegħu jew nipprovdulu ieħor. 3. Fil-fatt, kuntrarjament għal dak li għamlu pajjiżi oħra, tul is-sentejn li għaddew ħadna ħsieb li nissudaw u nagħtu appoġġ lil dawk il-kumpaniji li kellhom diffikultajiet. L-aġir governattiv kien u rnexxilu jkun indirizzat sabiex jinżammu l-postijiet tax-xogħol u jiżdiedu mhux jintilfu. Għalina x-xogħol jagħti l-aqwa dinjità lill-bniedem li mingħajru jħossu diżorjentat u diffiċili sabiex jibqa' jżomm l-istima fih innifsu. Ix-xogħol huwa ċ-ċavetta ta' din is-soċjetà, hekk kien u hekk jibqa'. Ikun żball strateġiku li nibgħatuh iktar 'il quddiem jekk kemm-il darba flok ninvestu flusna fejn jista' jagħtina frott futur narmuh fi proġetti li mhux ser jirnexxu. 4. F'jum San Ġużepp kien interessanti d-diskors li għamel il-Kardinal Tarcisio Bertone, li waqt li kien qiegħed ikellem lill-membri tal-Konfindustrija Taljana elenka numru ta' prijoritajiet li jixirqu attenzjoni. Huwa beda biex qal: " 5. Għandu raġun il-Kardinal Bertone – l-impiegi jridu jiġu protetti u krejati u hemm bżonn li jkun hemm appoġġ strateġiku determinanti lil min joħloq l-impiegi. Dan għax kif jgħidu tajjeb ħafna l-enċikliċi tal-Papiet, ix-xoghol ma huwiex biss mezz ta' kif taqla' l-flus imma jmur ferm iktar 'il boghod daqshekk. Anki l-aħħar enċiklika " " tagħti gwida importanti għall-politiku li jrid jispira ruħu għal-linja politika li hija demokratika nisranija għal dak li għandu jsir sabiex ikun hemm protezzjoni lill-post tax-xogħol. Però, iktar hekk, l-esperjenza fuq n-naħa l-oħra turi li meta ssegwi dawn il-prinċipji ssib li dawn l-miżuri fir-realtà jaħdmu u jagħtu frott, kif fil-fatt għamlu f'pajjiżna. 6. Wara sentejn fit-tmexxija tal-pajjiż, kuntrarjament għal dak li jista' żbaljatament jingħad, bqajna nżommu ruħna marbuta mal-prinċipji li sawru u għadhom isawru l-politika tal-Partit Nazzjonalista fil-Gvern. Dan għax huma verament iħarsu u jagħmlu użu tajjeb tar-raġuni. Raġuni li titqiegħed għas-servizz tal-bniedem, għas-servizz tal-ġustizzja soċjali li permezz tagħhom irnexxielna nibnu qafas legali u ambjent ekonomiku li qatt ma kien hawn bħalu qabel fil-ħajja ta' dan il-poplu. Il-fatti, il-verità hija li b'dawn il-miżuri determinanti, preċiżi u mmirati sabiex jagħmlu l-ġid irnexxielna nsalvaw sija l-impiegi kif ukoll it-tessut ekonomiku. 7. L-ekonomija ma tbielitx, anzi kompliet tkun art fertili biex tikber iktar u tagħi aktar frott, aktar possibilitajiet ta' ġidma futura. Mertu ta' din il-politika li tħares lejn is-suq aspett soċjali, bqajna ċċertifikati istituzzjonijiet finanzjarji barranin fil-klassifika t-tajba li kellna. Il-Kardinal Bertone, ġustament, fl-aħħar mill-aħħar iddikjara li din hija kwistjoni marbuta mal-valuri. Jekk irridu nikkumbattu d-defiċit ta' valuri morali rridu nħarsu lejn miżuri ekonomiċi li m'humiex bażati fuq prinċipji ta' egoiżmu u li jmorru kontra d-dinjità tal-bniedem. Dan aħna għamilnieh u qed nagħmluh. Determinati li, minkejja d-diffikultajiet kollha, ma nċedux għall-pressjonijiet differenti. Determinati li nibqgħu fuq din il-linja t-tajba. Dan l-artikolu deher fil-harga tal-Mument tal-20 ta Marzu 2010.
Fil-Linja t-Tajba.